SETผันผวนขึ้นตอบรับผลประชามติ
Technical Weekly : by Capital Nomura Securities (Thailand) 
7 ส.ค. 2559

Technical Weekly : by Capital Nomura Securities (Thailand)    
บล.โนมูระ พัฒนสิน ระบุในบทวิเคราะห์ว่า SET สัปดาห์นี้ ผันผวนขึ้น แนวต้าน 1537/1550 จุด รับ 1493/1480 จุด ตอบรับผลประชามติวันที่ 7 ส.ค.นี้ ที่เราให้น้ำหนักการรับร่างรัฐธรรมนูญมากกว่า โดยแนวโน้มของตลาดช่วงถัดไปในกรณีประชามติ รับ ร่างรัฐธรรมนูญ คาด Fund Flow หนุน SET เดินหน้าแตะ 1,580-1,600 จุด ก่อนสิ้น ก.ย.59 จากความเชื่อมั่นของผู้บริโภคและนักลงทุนฟื้นตัว หลังการเมืองมีความชัดเจนมากยิ่งขึ้น
อย่างไรก็ตาม เราประเมินสถานการณ์หากประชามติไม่รับร่ างรัฐธรรมนูญ โดยแบ่งเป็น 2 กรณี 1) กรณี ไม่รับร่าง ตลาดจะย่อจำกัด ที่แนวรับ 1493/1480 จุด แต่ใช้เป็นโอกาสในการตั้งรับ เนื่องจากยังมีโอกาสที่การเลือกตั้งจะเดินหน้าปลายปี 60
หากรัฐบาลเลือกรัฐธรรมนูญฉบับก่อนหน้ามาแก้ไขและยกร่างรายมาตรา ผสานปัจจัยหนุนโค้งสุดท้ายของการประกาศผลประกอบการไตรมาส 2 โดยในช่วงที่ผ่านมา มีบริษัทจดทะเบียนรายงานผลประกอบการไปแล้ว 22% แบ่งเป็นบริษัทที่รายงานงบดีกว่า consensus คาดถึง 38% ใกล้เคียงคาด 45% ในขณะที่แย่กว่าคาดเพียง 17% สะท้อนแนวโน้มการปรับลดกำไรตลาดโดยนักวิเคราะห์ได้สิ้นสุดลงแล้ว(Bottom Out)
นอกจากนี้ใ ห้ติดตามการรายงาน GDP ไตรมาส 2/59 ไทย วันที่ 15 ส.ค.Nomura คาดที่ระดับ 3.6% (จาก 3.2% ในไตรมาส 1/59) ซึ่งดีกว่าตลาดคาดที่ 2.8% สะท้อน Upside Risk ของเศรษฐกิจไทยจากคาดการณ์ตลาด
คลิกเพื่อดูรายละเอียด…
 